De ce nu a încercat Băsescu să candideze la șefia NATO: "Nu am avut instrumentele. Iohannis are Guvernul care poate să-l susțină"
Data publicării:
Traian Băsescu a comentat, la Digi24, anunțul privind candidatura lui Klaus Iohannis la funcția de secretar general al NATO și spune că el nu a luat niciodată în calcul o asemenea candidatură "pentru că nu aveam instrumentele cu care să obțin așa ceva. Primul instrument este chiar propriul tău guvern".
Claudiu Pândaru: La finalul celor două mandate pe care le-ați avut, de ce nu ați încercat o carieră similară?
Traian Băsescu: Eu aveam un guvern care ma bârfea peste tot pe unde putea. Ministrul de externe, din dictator nu mă scotea în discuțiile cu partenerii. Au încercat să-mi închidă și toate vizitele externe. Aduceți-vă aminte, discutăm de Guvernul Ponta.
Claudiu Pândaru: Dar, ați luat la momentul respectiv în calcul?
Traian Băsescu: Nu, nu aveam de ce să iau, pentru că nu aveam instrumentele cu care să obțin așa ceva. Primul instrument este chiar propriul tău guvern. Dl Iohannis are avantajul că are Guvernul care poate să-l susțină.